The Longest Day (cinta)

:*Iste articlo ye sobre una cinta de cine belico estausunidense de l'anyo 1962; ta atros usos, se veiga *'The Longest Day***.

***The Longest Day*** (títol orichinal en [[Idioma anglés|anglés]], en [[Idioma aragonés|aragonés]] ***O día mas largo***, estrenada en [[Aragón]] con o suyo títol traduciu enta lo [[Idioma castellano|castellano]] como ***El día más largo**'') ye una [[cinta]] de [[cine estausunidense]] de [[cine belico]] estrenada l'anyo [[1962]], dirichida por [[Ken Annakin]] (ta las escenas britanicas y francesas), [[Andrew Marton]] (ta las escenas estauisunidenses) y [[Bernhard Wicki]] (ta las escenas alemanas) seguntes un [[guión adaptau]] por [[Cornelius Ryan]], [[Romain Gary]], [[James Jones]], [[David Pursall]] y [[Jack Seddon]] (basau en ''[[The Longest Day (asayo)|The Longest Day]]'', un [[asayo]] de [[Cornelius Ryan]] publicau en [[1959]] sobre la [[Operación Overlord]]), con una [[banda sonora orichinal]] de [[Maurice Jarre]], una [[dirección de fotografía]] de [[Jean Bourgoin]] y [[Walter Wottitz]] y una [[producción cinematografica]] de [[Darryl F. Zanuck]] ta la suya [[productora cinematografica]] ''[[Darryl F. Zanuck Productions]]''. Conta con un amplismo [[elenco]] d'[[actor]]s, entre los cuals [[John Wayne]], [[Henry Fonda]], [[Robert Mitchum]], [[Sean Connery]], [[Eddie Albert]], [[Curd Jürgens]], [[Richard Todd]], [[Richard Burton]], [[Peter Lawford]], [[Rod Steiger]], [[Irina Demick]], [[Gert Fröbe]], [[Edmond O'Brien]], [[Kenneth More]], [[Steve Forrest]], [[Red Buttons]], [[Jeffrey Hunter]], [[Stuart Whitman]], [[Tom Tryon]], [[Leo Genn]], [[Bourvil]], [[George Segal]], [[Paul Anka]] y [[Arletty]].

Se tracta d'una cinta filmada cuasi como si estase un [[Cine documental|documental]] que conta los escaicimientois previos a la [[Operación Overlord]] (o desembarque lo [[6 de chunio]] de [[1944]] d'os [[Aliaus (Segunda Guerra Mundial)|Aliaus]] en [[Normandía]], en a [[Frencia de Vichèi|Francia]] ocupada por os [[Tercer Reich|alemans]] mientres a [[Segunda Guerra Mundial]]), seguindo con prou fidelidat os feitos y presentando a los actors cada vegada que amanixen en a escena con un retulo a on se i especifica lo personache historico que interpretan. A cinta conta los zaguers días d'os preparativos d'a invasión y contina con os escaicimientos relativos a la propia invasión dica lo momento en que las tropas aliadas consiguen marchar d'as [[placha]]s ta dentrar en l'interior d'o país. Presenta simultaniament os escaicimientos en cadaguno d'os dos bandos en guerra, centrando-se muito en as remeranzas de cadaguno d'os partecipants, que en muitos casos heban estau entrevistaus por lo [[periodista]] [[Cornelius Ryan]], l'autor d'o libro sobre lo cual se basa lo [[guión cinematografico]], ''[[The Longest Day (asayo)|The Longest Day]]'' (y que amás tamién partecipó en o propio guión d'a cinta). Cal mencionar tamién que bel uns d'os actors heban estau militars mientres a guerra y mesmo un d'éls, [[Richard Todd]], heba estau un d'os primers oficials aliaus en plegar en as plachas d'o desembarque.

A cinta s'ambienta en chunio de [[1944]] en [[Londres]] y atros puestos d'o [[Reino Uniu]], en o [[canal d'a Manga]] y en cuantas localizacions en [[Francia]], en destacando [[París]] y muitas atras localizacions en [[Normandía]], amás de bellas atras en [[Bretanya]]. As suyas escenas se filmoron parcialment en cuantos puestos a on s'heban escaiciu los feitos narraus, y se filmoron concretament en [[Saint-Florent (Alta Corcega)|Saint-Florent]] ([[Alta Corcega]]), [[Chantilly (Oise)|Chantilly]] ([[Oise]]), [[Isla de Ré]] y [[La Rochelle]] ([[Charente Maritimo]]), [[Sainte-Mère-Église]] ([[A Manga (Francia)|A Manga]]), [[Bénouville (Calvados)|Bénouville]], [[Cricqueville-en-Bessin]], [[Ouistreham]] y [[Port-en-Bessin-Huppain]] ([[Calvados]]) y bella localización en [[Orne]] en [[Francia]], en [[Chipre]] ta bellas escenas en as plachas, y amás en os ''[[Fox Boulogne Studios]]'' en [[Boulogne-Billancourt]] ([[Altos d'o Sena]]), tamién en Francia.

Ye una cinta que ha recibiu cuantos premios y nominacions, en destacando dos [[Premios Oscar]] ([[Premio Oscar a la Millor Fotografía|Millor Fotografía en Blanco y Negro]] y [[Premio Oscar a los Millors Efectos Visuals|Millors Efectos Visuals]]) y tres nominacions ([[Premio Oscar a la Millor Cinta|Millor Cinta]], [[Premio Oscar a lo Millor Disenyo de Producción|Millor Dirección Artistica en Blanco y Negro]] y [[Premio Oscar a lo Millor Montache|Millor Montache]]) en a suya [[35ena edición d'os Premios Oscar|35<sup>ena</sup> edición]], un [[Premios Globos d'Oro|Premio Globo d'Oro]] a la [[Premio Globo d'Oro a la Millor Fotografía|Millor Fotografía en Blanco y Negro]] y una nominación a la [[Premio Globo d'Oro a la Millor Cinta Dramatica|Millor Cinta Dramatica]] en a suya [[20ena edición d'os Premios Globos d'Oro|20<sup>ena</sup> edición]] y un [[Premios David de Donatello|Premio David de Donatello]] a la [[Premio David de Donatello a la Millor Cinta Forana|Millor Cinta Forana]] en a suya [[8ena edición d'os Premios David de Donatello|8<sup>ena</sup> edición]].

== Elenco ==


== Se veiga tamién ==
* [[Cine en 1962]].
* [[Cintas de 1962]].

== Referencias ==


== Vinclos externos ==

*  [https://www.imdb.com/title/tt0056197/ ''The Longest Day''] en [[Internet Movie Database]].
*  [https://www.tcm.com/tcmdb/title/81774/enwp ''The Longest Day''] en [[TCM Movie]].
*  [https://catalog.afi.com/Catalog/moviedetails/23731 ''The Longest Day''] en l**American Film Institute Catalog* de l*'American Film Institute''.